Den Vest-Sjællandske Avis, 1829-11-14
Men Jagttageren beretter foruden dette endnu følgende fra Constantinopel under Datum af 10de October, at endskiøndt Ratificationen paa Freden var allerede fra Portens Side afsendt d. 27de Septbr. til Adrianopel, saa havde dog nogle Vankeligheder fundet Sted ved at exeqvere forskiellige Punkter af den, og som havde foranlediget at nogle Russiske Officere vare blevne afsendte til denne Hovedstad. De vigtigste af disse Vanskeligheder vare: Overgivelsen af Fæstningen Giorg vo til de Russiske Tropper, hvilken Fæstning ligger paa den venstre Donaubredde, Udstædelsen, af Firmaner angaaende Foreningen af de 6 Distrikter med Servien, og endelig Opstillingen af Mustapha Paschas af Scutaris Armeecorps ved Philippopel, hvorved den Russiske Armee holder sig for truet i sine Positioner ved Adrianopel. Porten har allerede givet de meest bestemte Ordrer og tilfredsstillende Erklæringer for at hæve disse Hindringer. Saavidt Jagttageren. (Det er høist frapperende, at dette Blad meddeler os disse Efterretninger istedet for den Efterretning, at Porten har afbetalt de første 500000 Hollandske Dukater, hvorved Russerne kunde komme til at rømme Adrianopel; men over al Maade forbausende er det at læse efterstaaende Efterretning af den Schlesiske Tidende, som vel ikke er fortalt i den Preussiske Statstidende, men ikke heller er modsagt af samme. Den er meget nye og meddeles i Form af en Skrivelse fra den Tyrkiske Grændse af 25de October og lyder saaledes: Til Orsova er den Efterretning indløben, at et Russisk Corps paa 200 Mand, som cantonerede roelig i Vratza i Tillid til den sluttede Fred, er bleven overfaldet af langt stærkere Tyrkisk Corps, som kom fra Birgotscha og som formodentligen hørte til Paschaen af Scutaris Skare, og blev indsluttet af dette. Russerne forlangte at capitulere, da de vare for svage til at giøre Modstand, hvilket ogsaa blev dem tilstaaet; men neppe havde de strækket Vaaben førend de troeløse Barbarer overfaldt dem og nedsablede dem alle- Det synes som at denne Efterretning er sandfærdig, og dermed stemmer ganske godt overens hvad der berettes fra den Vallachiske Grændse under 29de October: at Commandanten i den Tyrkiske Fæstning Gjorgevo, Kutschuk Achmed Pascha, har hidindtil vægret sig ved at overgive den til de Russiske Tropper under det Paaskud, at han ikke havde faaet Ordre dertil fra Constantinopel. Den Russiske Chef bad ham om at give ham denne Erklæring skriftlig; men Paschaen svarede, at det behøvedes ikke; thi hans Ord var ligesaa gyldige som nogen skriftlig Erklæring. - Ogsaa skrives fra den Serviske Grændse under 22de Octbr.: at Paschaen af Scutaris Tropper, som havde faaet Lov til at begive sig til deres Hiem, begik paa Marschen de skrækkeligste Udsvævelser; overalt hørte man klage over Røverier, Mord, Brand og andre Voldsomheder, som disse Tropper have begaaet. Det gaaer saavidt, at man endog fortæller, at Tyrkiske Undersaatter i Egnen ved Kostendil have bedet om Gen Geismars Hielp imod dette Røverrak. – Man har nyere Efterretninger fra Constantinopel end de som meddeles i den Østerrigske Jagttager, nemlig fra den 11te October. De indeholde: at Admiral Malcolms Ankomst til denne Stad og Audiencen hos Sultanen har givet Anledning til det i sig selv usandsynlige Rygte, at Formaalet for dans Ankomst var, at slutte en nøiere Alliance imellem Porten og England; desuden synes det ikke nødvendigt at Admiralen skulde af den Aarsag begive sig til Constantinopel, da Storbrittannien, har jo en egen Ambassadeur i denne Stad; men imidlertid har saavel hans Ankomst som Udsættelsen af Halil Paschas Afreise til Petersborg, det Rygte at Præsidenten ovet Grækenland har givet Ordre til at sætte alle Græske Krigskibe i seilfærdig Tilstand, ligesom ogsaa Rygtet og i Constantinopel at et Tyrkisk Corps har begyndt Fiendtligheder mod Russerne og nogle Russiske Officeres Ankomst til Constantinopel atter begyndt at svække Tilliden til en varig Fred. – Fra Belgrad skrives under 20de October: at der skal begynde at herske store Giæringer imellem Tyrkerne siden Freden er bleven bekiendtgjort og at flere Paschaer skulle have besluttet at opsige Sultanen, al Lydighed. Dette berettes idetmindste i Handelsbreve fra Sophia og tilføies, at Sultanens Existence er bleven yderst usikker, hvilken Vending Begivenhederne ogsaa ville tage. – Fra den Serviske Grændse berettes, at vigtige Forhandlinger skulle finde Sted i Paschaen af Belgrads Palads angaaende Tilveiebringelsen af de Penge, som Porten skal betale til Rusland, hvorved en Jsralit ved Ravn Heine er hans Consulent.